તુલસીદાસના રામચરિત માનસ પછી ભારતભરમાં હનુમાનની વિશેષ પ્રતિષ્ઠા થઇ. જુદાં જુદાં જૂથનાં વાનરો કયાં કયાં વરસે છે તેની જાણ લક્ષ્મણને અને કથાના શ્રોતાઓને-વાચકોને થાય છે. સુગ્રીવ માત્ર ઍટલું જ કહી શક્યા હોત કે બધી દિશાઍથી વાનરોને ઍકઠા કરો. પણ કવિ વિગતપ્રચુર વર્ણન કરે છે. સાથે સાથે જણાવે છે કે વિલાસમાં ડૂબેલા, વિલંબ કરનારાઓને પણ બોલાવી લાવો. સુગ્રીવ પોતાના અનુભવને આધારે પણ આવી વાત તો કરી શકે. ઍટલે હનુમાન સુગ્રીવની ઍ આજ્ઞાને અનુસરવા કેટલાક વાનરોને જણાવે છે – અતિશયોક્તિ કરીને કહેવામાં આવે છે કે, કરોડો વાનરો કિષ્કિન્ધા નગરી તરફ આવવા નીકળી પડયા. કૈલાસ પર્વત પરથી સુગ્રીવને ધરવા માટે ફળફૂલ પણ તેમણે લીધા. હવે લક્ષ્મણ સુગ્રીવને રામ પાસે જવાનું સૂચન કરે છે અને સુગ્રીવ રામને મળવા જાય છે.